
Temeljem Odluke Općinskog vijeća Općine Lovas o raspisivanju Javnog natječaja za zakup poljoprivrednog zemljišta u vlasništvu Općine Lovas („Službeni vjesnik“ Vukovarsko-srijemske županije br. 13/26), članka 391. stavka 1. Zakona o vlasništvu i drugim stvarnim pravima („Narodne novine“ Republike Hrvatske br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 49. Statuta Općine Lovas („Službeni vjesnik“ Vukovarsko-srijemske županije br. 04/21, 08/25 i 14/25) Općinska načelnica, dana 09. srpnja 2026. godine raspisuje:

JAVNI NATJEČAJ
ZA ZAKUP POLJOPRIVREDNOG ZEMLJIŠTA
U VLASNIŠTVU OPĆINE LOVAS

Članak 1.
Raspisuje se Javni natječaj (u daljnjem tekstu: Natječaj) za davanje u zakup poljoprivrednog zemljišta u vlasništvu Općine Lovas, kako slijedi:
· k.č.br. 815, k.o. Lovas, oranica Staro selo, ukupne površine 0,8571 ha (8.571 m²), početna cijena 137,00 eura godišnje;
· k.č.br. 2159, k.o. Lovas, oranica Orlinac, ukupne površine 0,1341 ha (1.341 m2), početna cijena 21,43 eura godišnje.
Smještaj i prikaz predmetnog zemljišta prikazan je na katastarskom planu, uvid se može izvršiti osobnim dolaskom u ured Općine Lovas na adresi: Lovas, A. Starčevića 5, od 09. srpnja – 16. srpnja 2026. godine, uz prethodnu najavu na tel: 032/525-096 ili osobnim dolaskom u ured Općine Lovas. 

Članak 2.

Poljoprivredno zemljište u vlasništvu Općine Lovas koje je predmet ovog natječaja daje se u zakup za obavljanje gospodarske djelatnosti na rok od 5 godina.
Podnošenje ponude ima značaj prihvaćanja svih uvjeta iz ovog Javnog natječaja i ukupne ponudbene dokumentacije, kao i svih posljedica koje iz toga proizlaze. Pored ugovorene cijene zakupac snosi i sve ostale zavisne troškove.
Pravo prednosti na natječaju mogu ostvariti dosadašnji zakupnici koji su redovito plaćali zakupninu i ispunjavali sve obveze iz ugovora, ako prihvate najpovoljniju ponudu.
Najpovoljnijom ponudom smatrat će se ponuda s najvišim ponuđenim iznosom. U slučaju da dva ili više ponuditelja u zatvorenim omotnicama dostave ponudu s istim iznosom, koji je ujedno i najviši ponuđeni iznos, Povjerenstvo će proglasiti najpovoljnijom ponudu ponuditelja koji je ranije dostavio ponudu po datumu i satu primitka ponude navedenom na prijemnom štambilju.
U slučaju odustanka prvog najpovoljnijeg ponuditelja, najpovoljnijim ponuditeljem smatrat će se prvi sljedeći ponuditelj koji je ponudio najvišu cijenu uz uvjet da prihvati najvišu ponuđenu cijenu prvog ponuditelja.

Povjerenstvo za pregled i analizu ponuda, donijet će Općinskoj načelnici prijedlog za donošenje odluke o odabiru najpovoljnije ponude. Ponuđače će se obavijestiti o rezultatima provedenog javnog natječaja u roku od 15 dana od dana donošenja odluke o odabiru najpovoljnije ponude.

Ugovor o zakupu s najpovoljnijim ponuditeljem sklopit će Općinska načelnica u roku od 30 dana od dana donošenja odluke o odabiru najpovoljnije ponude.


Članak 3.
[bookmark: _Hlk234408322]Zakup se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj, uz prethodnu uplatu jamčevine za ponudu, u iznosu početne cijene, u korist računa Općine Lovas na žiro-račun: IBAN HR4924850031823900009, model HR68, poziv na broj 7722-OIB ponuditelja, opis plaćanja: Jamčevina za poljoprivredno zemljište.
Ponuditeljima koji budu odbijeni sa svojim ponudama u postupku nadmetanja, jamčevina se vraća u nominalnom iznosu bez kamata, u roku od osam (8) dana od dostave pisane obavijesti o ishodu zakupa. Izabranom ponuditelju, koji će s Općinskom načelnicom sklopiti ugovor o zakupu, jamčevina se uračunava u godišnju zakupninu.
U slučaju da izabrani ponuditelj odustane od zakupa poslije roka za dostavu ponuda, uplaćena jamčevina se ne vraća.

Članak 4. 
Pisana ponuda mora sadržavati slijedeće:
· podatke o ponuditelju: Ime i prezime, odnosno naziv podnositelja ponude, adresu, OIB, telefonski kontakt,
· presliku osobne iskaznice, za obrtnike i presliku obrtnice, za pravne osobe i presliku izvoda iz sudskog registra,
· presliku rješenja o upisu u Upisnik poljoprivrednih gospodarstava,
· broj računa za povrat jamčevine (IBAN),
· broj katastarske čestice,
· brojkom i slovima točno ispisanu visinu ponuđene godišnje zakupnine, koja ne može biti manja od početne cijene iz natječaja,
· dokaz o uplaćenoj jamčevini u propisanom iznosu,
· potvrdu Općine Lovas da ponuditelj nema nepodmirenih dospjelih obveza prema Općini Lovas,
· potvrda Porezne uprave o stanju duga koja ne smije biti starija od 15 dana računajući od dana početka postupka natječaja.



Članak 5.
Ponude na Javni natječaj se dostavljaju u pisanom obliku u zatvorenoj omotnici s naznakom „Javni natječaj za zakup poljoprivrednog zemljišta u vlasništvu Općine Lovas, k.č.br. _______ – ne otvaraj“, a predaju se putem pošte ili neposrednom predajom.
Adresa za dostavu ponuda: Općina Lovas, A. Starčevića 5, 32237 Lovas
U razmatranje će se uzeti samo one ponude koje će biti dostavljene poštom ili predajom neposredno u pisarnicu Općine Lovas (Lovas, A. Starčevića 5) u roku od osam (8) dana od dana objave natječaja na Oglasnoj ploči Općine Lovas i web stranici Općine Lovas: www.lovas.hr.
Sve ponude koje pristignu poslije navedenog roka, ponude s ponuđenom cijenom ispod utvrđene početne cijene i ponude fizičkih ili pravnih osoba koje imaju dugovanja prema Proračunu Općine Lovas ili Proračunu Republike Hrvatske po bilo kojem osnovu neće se uzimati u razmatranje. Ponude pristigle nakon roka za dostavu ponude vratit će se neotvorene ponuditelju.

Članak 6. 
Otvaranje ponuda nije javno.
Zapisnik o provedenom natječaju s prijedlogom ponude za koju se smatra da je potrebno prihvatiti, Povjerenstvo dostavlja Općinskoj načelnici radi donošenja odluke o prihvatu najpovoljnije ponude.
Općina Lovas zadržava pravo da ne izabere niti jednog ponuditelja, u kojem slučaju se Natječaj poništava.

Članak 7. 
Ponuditelj čija je ponuda odabrana dužan je uplatiti cjelokupni utvrđeni iznos u korist Općine Lovas, na žiro-račun IBAN HR4924850031823900009, model HR68, poziv na broj 7722-OIB ponuditelja, opis plaćanja: Zakupnina poljoprivrednog zemljišta, najkasnije u roku od sedam (7) dana od dana zaprimanja Odluke o prihvatu najpovoljnije ponude, nakon čega će se uz predočenje dokaza o uplati, s istim zaključiti Ugovor o zakupu.
Ako ponuditelj s najpovoljnijom ponudom ne uplati utvrđeni iznos u predviđenom roku ili ne pristupi zaključenju Ugovora o zakupu u predviđenom roku, smatrat će se da je ponuditelj odustao od zakupa te u tom slučaju Općina Lovas zadržava pravo da ponudi zaključenje Ugovora o zakupu sljedećem najpovoljnijem ponuditelju s utvrđene liste.


Općinska načelnica
Lea Vidić, mag.cult.

